CELEX: C2006/143/17
Language: et
Date: 2006-06-17 00:00:00
Title: Kohtuasi C-245/04: Euroopa Kohtu (esimene koda)  6. aprilli 2006.  aasta otsus (Verwaltungsgerichtshof'i eelotsusetaotlus) — EMAG Handel Eder OHG  versus  Finanzlandesdirektion für Kärnten (Eelotsusetaotlused — Kuues käibemaksudirektiiv — Artikli 8 lõike 1 punktid a ja b, artikli 28a lõike 1 punkti a esimene lõik, artikli 28b A osa lõige 1 ja artikli 28c A osa punkti a esimene lõik — Kauba ühendusesisene lähetamine või vedu — Tarned — Kauba ühendusesisene omandamine — Aheltehingud — Tehingute koht)

17.6.2006   
            
            
               ET
            
            
               Euroopa Liidu Teataja
            
            
               C 143/9
            
         Euroopa Kohtu (esimene koda) 6. aprilli 2006. aasta otsus (Verwaltungsgerichtshof'i eelotsusetaotlus) — EMAG Handel Eder OHG 
         versus
       Finanzlandesdirektion für Kärnten
   (Kohtuasi C-245/04) (1)
   
   (Eelotsusetaotlused - Kuues käibemaksudirektiiv - Artikli 8 lõike 1 punktid a ja b, artikli 28a lõike 1 punkti a esimene lõik, artikli 28b A osa lõige 1 ja artikli 28c A osa punkti a esimene lõik - Kauba ühendusesisene lähetamine või vedu - Tarned - Kauba ühendusesisene omandamine - Aheltehingud - Tehingute koht)
   (2006/C 143/17)
   Kohtumenetluse keel: saksa
   Eelotsusetaotluse esitanud kohus
   Verwaltungsgerichtshof
   Põhikohtuasja pooled
   
      Hageja: EMAG Handel Eder OHG
   
      Kostja: Finanzlandesdirektion für Kärnten
   Kohtuasja ese
   Eelotsusetaotlus — Verwaltungsgerichtshof — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1) artikli 8 lõike 1 tõlgendamine — Kaubatarne koht “kolmnurktehingute” või “aheltehingute” korral — Liikmesriigi äriühingu poolt teiselt samas liikmesriigis asuvalt äriühingult kaupade ostmine, mille tarnijaks on teise liikmesriigi äriühingud, kui tarnija lähetab kauba otse omandavale ettevõtjale
   Resolutiivosa
   
               1.
            
            
               Kui kaks sama kaubaga seotud järjestikust kaubatarnet, mida teostavad tasu eest maksukohustuslased, kes sellena tegutsevad, toovad kaasa üheainsa ühendusesisese kaubalähetuse või üheainsa ühendusesisese kaubaveo, saab üksnes ühte nendest kahest kaubatarnest käsitleda lähetamise või veona, mis on nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, mida on muudetud nõukogu 10. aprilli 1995. aasta direktiiviga 95/7/EÜ, artikli 28c A osa punkti a esimese lõigu alusel ainsana maksust vabastatud.
               See tõlgendus on kehtiv hoolimata sellest, kellel maksukohustuslastest, kas müüjal, vahendajal või teisel omandajal, on nimetatud lähetamise või veo ajal kauba käsutusõigus.
            
         
               2.
            
            
               Vastavalt kuuenda direktiivi 77/388, mida on muudetud direktiiviga 95/7, artikli 8 lõike 1 punktile a on kindlaks määratud üksnes kaubatarne koht, mis toob kaasa kauba ühendusesisese lähetamise või vedamise; selleks kohaks on selle lähetamise või vedamise lähteliikmesriik. Teise kaubatarne koht on kindlaks määratud vastavalt selle direktiivi artikli 8 lõike 1 punktile b; selleks kohaks loetakse kas nimetatud lähetamise või vedamise lähte- või sihtliikmesriiki sõltuvalt sellest, kas see kaubatarne on kahest järjestikusest tarnest esimene või teine.
            
         
      (1)  ELT C 251, 9.1.2004.